section_heading: Povijest
paragraph_text: Otkriće zlata u Kaliforniji 1848. godine dovelo je do povećanja broja putnika koji su prelazili prevlaku kako bi stigli do zapadne obale Sjeverne Amerike. Između 1848. i 1869. oko 375.000 ljudi prešlo je prevlaku iz Atlantika u Pacifik i oko 225.000 u suprotnom smjeru. Taj je promet znatno povećao prosperitet grada u tom razdoblju. Rastao je zahvaljujući svom geografskom položaju na prevlaci Paname, ali je veliki značaj dobio tek otvaranjem Panamskoga kanala, 1914. godine. Međutim, radnici na izgradnji kanala, koji su uglavnom dovedeni s Kariba, stvorili su neviđene rasne i socijalne napetosti u mladom gradu. Godine 1925. biskupija je podignuta u Panamsku nadbiskupiju i stavljena izravno pod Svetu Stolicu.